Document ID: 32003R0649

Ir-Regolament tal-Kummissjoni (KEE) Nru 649/2003
ta’ l-10 ta’ April 2003
le jemenda r-Regolamenti (KEE) Nru 139/81, (KE) Nru 936/97 u (KE) Nru 996/97 dwar l-importazzjoni ta’ prodotti taċ-ċanga u l-vitella
IL-KUMMISSJONI TAL-KOMUNITÀ EWROPEA,
Wara li kkunsidrat it-Trattat li jistabilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju 1999 dwar l-organizzazzjoni komuni tas-suq tal-laħam taċ-ċanga u l-vitella [1], kif emendat l-aħħar bir-Regolament tal-Kummissjoni (KE) Nru 2345/2001 [2],
Wara li kkunsidrat ir-Regolament tal-Kummissjoni (KEE) Nru 139/81 tas-16 ta’ Jannar 1981 li jiddefinixxi l-kondizzjonijiet għad-dħul ta’ ċerti kwalitajiet ta’ ċanga u vitella ffriżata taħt is-sotto-titolu 02023050 tan-Nomenklatura Magħquda [3], kif emendat l-aħħar bir-Regolament (KE) Nru 264/1999 [4], u b’mod partikolari l-Artikolu 5(2) miġjub fih,
Wara li kkunsidrat ir-Regolament tal-Kummissjoni (KE) Nru 936/97 tas-27 ta’ Mejju 1997 li jagħti ftuħ u jipprovdi għall-amministrazzjoni ta’ kwoti ta’ tariffi għal kwalità għolja ħafna ta’ laħam taċ-ċanga mkessaħ u ffriżat, u għal-laħam iffriżat tal-buflu [5], kif emendat l-aħħar bir-Regolament (KE) Nru 1781/2002 [6], u b’mod partikolari l-Artikolu 7(2) miġjub fih,
Wara li kkunsidrat ir-Regolament tal-Kummissjoni (KE) Nru 996/97 tat-3 ta’ Ġunju 1997 dwar il-ftuħ u l-amministrazzjoni ta’ kwota ta’ tariffi ta’ importazzjoni għal qatgħat irqaq ta’ annimali bovini li jaqgħu fi ħdan il-kodiċi CN 02062991 [7], kif emendat l-aħħar bir-Regolament (KE) Nru 1266/98 [8], u b’mod partikolari l-Artikolu 6(2) miġjub fih,
Billi:
(1) Taħt ir-Regolamenti (KEE) Nru 139/81, (KE) Nru 936/97 u (KE) Nru 996/97 iċ-ċertifikati ta’ awtentiċità għandhom jinħarġu qabel ma ċerti prodotti jiġu impurtati jew ammessi taħt sotto-titoli speċifiċi tan-nomenklatura magħquda. Il-listi ta’ l-awtoritajiet li joħorġu tali ċertifikati huma mehmuża ma’ dawk ir-Regolamenti.
(2) L-Arġentina biddlet l-isem ta’ l-awtorità li toħroġ iċ-ċertifikati ta’ l-awtentiċità.
(3) Ir-Regolamenti (KEE) Nru 139/81, (KE) Nru 936/97 u (KE) Nru 996/97 għandhom, għalhekk, ikunu emendati kif suppost,
ADOTTAT DAN IR-REGOLAMENT:
Artikolu 1
L-Anness II għar-Regolament (KEE) Nru 139/81 għandu jinbidel bit-test li hemm fl-Anness hawn taħt.
Artikolu 2
Fl-Anness II għar-Regolament (KE) Nru 936/97, l-isem ta’ l-awtorità li toħroġ iċ-ċertifikati "Secretaría de Agricultura, Ganadería, Pesca y Alimentación (SAGPyA)" għandu jinbidel b’"Secretaría de Agricultura, Ganadería, Pesca y Alimentos (SAGPyA)".
Artikolu 3
Fl-Anness II għar-Regolament (KE) Nru 996/97, l-isem ta’ l-awtorità li toħroġ iċ-ċertifikati "Secretaría de Agricultura, Ganadería, Pesca y Alimentación (SAGPyA)" għandu jinbdel b’"Secretaría de Agricultura, Ganadería, Pesca y Alimentos (SAGPyA)".
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ April 2003.

Labels: 3
17